མཇུག་གི་ཁང་མིག་དེ་ནི་ཆུ་གཞོང་ཆེ་ཙམ་ཞིག་ཡོད་པའི་ཁང་ཆུང་ཞིག་རེད།དེའི་ནང་འཁྲུ་རྫས་རིགས་དང་།ལག་ཕྱིས་རས་སྣ་ཚོགས་པ་ཁྲིའི་སྟེང་ལེགས་པོར་བསྒྲིགས་འདུག་པ་འདི་དག་ཚང་མའི་མཚོན་མདོག་ནི་དཀར་པོ་དཀར་རྐྱང་རེད།ངས་བསམ་པར་ཕྱི་རས་རིགས་དཀར་པོ་ཉར་དགོས་དོན་དེ་ནི་ཁོང་མོ་གཙང་སྦྲ་ལ་དང་དོད་ཆེ་དྲག་ནས་ཡིན་གྱི་རེད་སྙམ་བྱུང་།མཇུག་ཏུ་བཤད་རྒྱུ་ལུས་པའི་ཅ་དངོས་ཆེ་གྲལ་ནི་ཁོང་མོའི་སྒྲོག་ཙེའི་རིགས་དང་མདུན་ཅོགརྐུབ་སྟེགས་རིགས་ཐ་དག་ཤིང་སྣུམ་ཞིང་སེར་པོའི་རིགས་ཧ་ཅང་བག་ཆགས་པའི་སྒོ་ནས་བསྒྲིགས་གཤོམས་བྱས་བཞག་པ་ཡིན།དེ་རྗེས་ཀྱང་ང་ཁོང་མོ་སར་བདུན་རེར་ཐེངས་རེར་ཆགས་མེད་འགྲོ་དགོས་དུས་ངས་སོ་སོས་སྒྲུབ་དགོས་པའི་དོན་དག་ཚང་མ་ལེགས་པོར་གྲུབ་རྗེས་ཁོང་མོས་ང་རྐུབ་སྟེགས་ཐོག་བསྡད་བཅུག་སྟེ་མོ་རང་དང་ཁ་བརྡ་བྱེད་པར་བསྐུལ་གྱི་ཡོད།དེ་འདྲ་བརྒྱུད་དེ་ཁོང་མོས་ང་ལ་རིམ་གྱིས་ཁྱིམ་ཚང་གི་གནས་སྟངས་ཉུང་ཙམ་རེ་དང་ཁ་བརྡ་བྱས།